cyanic-selkie/wikianc huggingface dataset:
Double or Nothing (2019)
הקרב המרכזי
הקרב המרכזי של הערב הפגיש את כריס ג'ריקו וקני אומגה לקרב שבו המנצח יתחרה נגד אדם פייג' בקרב אשר יקבע את אלוף העולם הראשון של AEW ויתקיים באירוע All Out. אומגה קפץ על ג'ריקו מהחבל העליון, אך האחרון חמק מכך והפך זאת למהלך הקודברייקר. אומגה ניסה לבצע על ג'ריקו את מהלך ה-One-Winged Angel, אך שוב ג'ריקו הצליח לחמוק מכך ולבצע על אומגה את מהלכי ה-DDT והקודברייקר בפעם השנייה. ג'ריקו ביצע על אומגה את מהלך ה-Judas Effect כדי לנצח בקרב. לאחר הקרב, ג'ון מוקסלי (המוכר יותר תחת שם הבמה דין אמברוז מתקופתו בארגון ה-WWE) הגיח לפתע ותקף את ג'ריקו ואומגה. אומגה השיב מלחמה כאשר השניים התקוטטו ביניהם באזור רמפת הכניסה לאולם, שם מוקסלי ביצע על אומגה את מהלך ה-Standing Fireman's Carry Takeover, וכך האירוע הסתיים.
כרטיסים ושיעור קנייה
לפי העיתונאי של Wrestling Observer Newsletter, דייב מלצר, היו 11,000 כרטיסים לאירוע Double or Nothing. מהכרטיסים האלו, "כמעט כל" הכרטיסים נמכרו במכירה מוקדמת ב-11 בפברואר 2019, בתוך חצי שעה לכל היותר לאנשים אשר ניפקו להם את כתובות המייל שלהם במועד מוקדם יותר. כל חבילות טיול וחבילות VIP נמכרו. מכירת הכרטיסים נפתחה לציבור הרחב ב-13 בפברואר 2019 ונמכרה בתוך 4 דקות בלבד.
ב-3 ביוני 2019 במסגרת המגזין Wrestling Observer Newsletter, דייב מלצר כתב שהאירוע Double or Nothing "גרף שיעור קנייה של כ-98,000 קניות. שני שלישים משיעור זה הגיע מארצות הברית, בעוד היתר הגיע מהממלכה המאוחדת, אוסטרליה, גרמניה וקנדה".
קבלת הפנים הקריטית
ג'ון פאוול מהאתר Canadian Online Explorer's Slam! Wrestling כתב ש"האירוע ללא ספק הוכיח שהארגון AEW הוא התחרות והתחליף ל-WWE, והשינוי בתעשייה שכלל מעריצי ההיאבקות חיכו לו זמן רב". עוד הוסיף ואמר שקני אומגה, קודי רודס, אדם פייג', ניק ומאט ג'קסון הם "הפנים של מהפכת ההיאבקות שמעריצי ההיאבקות חיכו להם מאז ה-26 במרץ 2001 כשהתוכנית Monday Nitro ירדה מהאוויר לאחר קנייתה של WCW על ידי WWE".
בריאן קמפבל, ג'ק קרוסבי ואדם סילברסטיין מה-CBS Sports, הצהירו על כך ש"האירוע כלל רשימת קרבות איכותית והיסטורית למדי אשר התחרתה ראש בראש עם ענקית ההיאבקות, ה-WWE", בנוסף לכך שהם בנו "ציפייה להשקת התוכנית השבועית שלהם בסתיו בערוץ TNT". הם הדגישו את ה"רגעים הויראלים הראשונים של AEW" בדמותם של ההופעה הבלתי מוכרזת של ג'ון מוקסלי, "הדם והדמעות בין האחים רודס" וההישגים האוויריים המרשימים של קני אומגה, היאנג באקס והלוצ'ה בראדרס".
טים פיורואנטי מ-ESPN הצהיר: "האירוע Double or Nothing לא היה המאמץ המושלם הראשון של AEW, אך האירוע השאיר רושם כתוצאה מעלילה, רגש והפתעה". העלילה והרגש הגיעו "ממלחמת הדמים שהתנהלה בין האחים קודי ודאסטין רודס". ניצחונו של כריס ג'ריקו והופעותיהם של ג'ון מוקסלי ואווסום קונג היו ההפתעות. בנוסף לכך, פיורואנטי הרגיש ש"רשימת הקרבות במלואה הזכירה לנו כמה היאבקות זוגות היא ברמה הגבוהה ביותר שיכולה להיות" ו"האירוע כלל קרבות היאבקות נשים שמרמזים על עתיד נפלא".
שון רדיקן מהאתר Pro Wrestling Torch תיאר את האירוע כ"אירוע ראשון מושלם מבחינת AEW". הקרב בין אומגה לג'ריקו היה "מפתיע עם סיומת טובה", הקרב בין קודי לדאסטין היה "מרחץ דמים קלאסי", בעוד שהקרב בין היאנג באקס ללוצ'ה בראדרס היה "קרב זוגות אמנותי קלאסי". לעומת זאת, רדיקן ציין את הפגמים בהפקה ובצוות השידור והעדיף להסיר את המופע המקדים ואת חלק מהקרבות הראשונים. הוא הוסיף ואמר ש"אם האירוע היה מתקצר לשעתיים, הוא היה מושלם אף יותר".
ג'ייסון פאוול מהאתר Pro Wrestling Dot Net כתב ש"AEW קיימו בגדול באירוע השלם וצפה הראשון שלהם". שלושת הקרבות הגדולים שסיימו את האירוע "עשו את האירוע", משום שהם "כללו עלילה אמיתית ואיכות הקרבות הייתה טובה מאוד". הקרב בין קודי לדאסטין היה "אינטנסיבי, דרמטי ובעל עלילה מעולה בין שני אחים", הקרב בין היאנג באקס ללוצ'ה בראדרס היה "קרב עם המון רגעים משוגעים", בעוד שאומגה וג'ריקו "בהחלט השאירו את כל מה שהיה להם בזירה", למרות שהקרב היה "מרושל פה ושם".
מייק טדסקו מהאתר Wrestleview תיאר את האירוע כ"אירוע מדהים" ש"התחיל לאט", אך בסופו של דבר הזכיר לו "למה היאבקות מקצועית יכולה להיות מהנה ומרגשת, כשהיא נעשית בצורה הנכונה". הקרב בין היאנג באקס ללוצ'ה בראדרס היה "כיפי" ו"הכיל יותר מדי רגעים משוגעים, אבל היכולות האתלטיות היו ברמה אחרת לגמרי". לקרב המרכזי היה "דרמה גדולה ואקשן". "הצגתו המדהימה" של ג'ון מוקסלי "הביאה אותו ישירות למעלה הסולם של הארגון". לעומת זאת, טדסקו לא אהב את התגובות של AEW שהופנו כלפי WWE."
העיתונאי של Wrestling Observer Newsletter, דייב מלצר, כתב שהאירוע Double or Nothing "יזכר כאחד מאירועי השלם וצפה הטובים ביותר בהיסטוריה, גם בגלל איכות הקרבות, אך גם בגלל האווירה שנוצרה על ידי הצופים". בנוסף, "מנקודת מבט יצירתית וחיבור עם הקהל, AEW הביסו את WWE". האירוע העיד על "הערך של הרשתות החברתיות" ו"אי שביעות הרצון בכל מה שנוגע ל-WWE". מלצר אמר שהקרב בין קודי לדאסטין "גנב את ההצגה", כשהעניק לו ציון של 5 כוכבים. בסקר שנערך באתר והכיל למעלה מ-1,700 משיבים, 97.5% אהבו את האירוע.
תוצאה לאורך זמן
שבוע לאחר האירוע, קרב בין כריס ג'ריקו לאדם פייג' על אליפות העולם של AEW הפך רשמי לאירוע All Out ב-31 באוגוסט 2019.
קרב בין קני אומגה לג'ון מוקסלי נקבע לאירוע All Out, אך עקב פציעה במרפקו של מוקסלי, הקרב בוטל. לאחר מכן, נודע שהקרב חודש ויתקיים באירוע Full Gear.
Famous
Famous הוא סינגל שהוקלט על ידי הראפר האמריקאי קניה וסט, בשיתוף הזמרת הברבדית ריהאנה, מתוך האלבום The Life of Pablo. השיר יצא לאור ב-1 באפריל 2016, כסינגל הראשון מתוך האלבום, על ידי חברות התקליטים GOOD Music ודאף ג'אם.
תגובה ביקורתית
השיר זכה לביקורות חיוביות רבות. גרג קוט מהשיקגו טריביון, תיאר את השיר כ"דוגמה עד כמה וסט יכול להיות בוהק ומרגיז בו זמנית", תוך שהוא מציין את המילים השנויות במחלוקת על טיילור סוויפט כשהוא ממשיך לשבח את ההפקה ואת הופעת האורח של ריהאנה. ג'ייסון גרין מפיצ'פורק כתב כי המילים השנויות במחלוקת "מרגישות כמו חתיכת גרפיטי של אמבטיה שנועדה לייעד מחדש בכוונה את היריבות הכי טעונה בפופ של המאה ה-21". אלכס פיטרידיס מהגרדיאן, תיאר את השיר כ"קטע מוזיקלי פנטסטי למדי שכנראה הטובה ביותר מתוך האלבום".
מגזין טיים דירג את השיר כאחד מהשירים הטובים ביותר משנת 2016, וכתב כי:
שבחים
השיר התמקם במקות ה-10 ברשימת השירים הטובים ביותר של 2016, ברשימה השנתית והיוקרתית שערך מגזין טיים. מגזין סלנט דירג את השיר כסינגל השני בטיבו משנת 2016. המגזין הגרמני Juice, הגדיר את השיר כשיר הראפ הבינלאומי השביעי בטיבו משנת 2016.
בשנת 2017, הועמד השיר לקטגוריות ביצוע הראפ/שירה הטוב ביותר ושיר הראפ הטוב ביותר בטקס פרסי גראמי ה-59, אך בסופו של דבר הפסיד בשתי הקטגוריות, לשירו של הראפר הקנדי דרייק, "Hotline Bling".
מחלוקת
השיר כולל מילים שנויות במחלוקת, ומתייחסות להפרעה של וסט בנאומה של טיילור סוויפט, בפרסי הווידאו קליפים של MTV משנת 2009 ותוצאותיו. עם יציאתו של השיר, הליריקה התפרסמה בכבדות על ידי כלי תקשורת, אם כי וסט הגן על הקו באומרו, "התקשרתי לטיילור והייתה עמה שיחה של שעה והיא חשבה שזה מצחיק ונתנה ברכותיה". בתגובה, דוברו של סוויפט הכחיש בתוקף כי וסט ביקש את אישורה עקב הליריקה השנויה במחלוקת, עם הצהרה רשמית בטענה כי סוויפט רק התבקשה לפרסם את השיר של ווסט בדף הטוויטר שלה, ובמקום זאת הזהירה אותו שלא להוציא שיר "עם כל כך מסר לא מיזוגני חזק". נאום הניצחון של סוויפט בטקס פרסי גראמי של שנת 2016 על זכייתה באלבום השנה, 1989, היא לכאורה התייחסה בסמוי למילותיו של וסט, והתייחסה ל"אנשים האלה בדרך שעומדים לנסות לקצץ את ההצלחה שלך או לקחת קרדיט על הישגייך או על תהילתך".
בריאיון ל-GQ ביוני 2016, טענה אשתו של וסט, קים קרדשיאן, כי לזוג הקלטת וידאו של שיחת הטלפון של וסט עם סוויפט, בה ניתן היה לשמוע את סוויפט באופן מאשרת את מילותיו של השיר. היא הבהירה כי המחנה של סוויפט איים על הפעולה משפטית אם הסרטון יפורסם, וטענה כי "אני נשבעת, בעלי שחוטא כל כך הרבה דברים [כשהוא] באמת עשה פרוטוקול מתאים ואפילו התקשר לאישור". ביולי 2016 פרסם קרדשיאן הקלטה של שיחת הטלפון ברשת, בה ניתן לכאורה לשמוע את סוויפט מאשרת את הליריקה של ווסט, תוך שסוויפט תיארה את השיר כ"מחמאה" והפגינה ידידות. בגלל פרסום הסרטון הזה, סוויפט הואשמה בשקר כי אישרה את הליריקה.
וידאו קליפ
הווידאו קליפ שצולם לשיר הוקרן בבכורה באירוע בלעדי של טיידל בפורום, באינגלווד שבקליפורניה, ב-24 ביוני 2016. הקליפ מתחיל במצלמה העוברת לאט מעל גופי אישים מפורסמים הישנים במיטה. בסוף הקליפ, נראה וסט מתעורר מתרדמתו. יומיים לפני צאת הקליפ, וסט הראה אותו לדירק סטפן ממגזין "Vanity Fair", בזמן שהקליפ היה בשלבי העריכה הסופיים שלו. הקליפ צולם במשך שלושה חודשים והיו לו כארבע גרסאות שונות לפני הגרסה הסופית. וסט לא חשף אילו מגופי הידוענים בקליפ היו אמיתיות ואילו היו תותבות; עם זאת, הוא הצהיר שהסרטון "לא תומך או נגד אף אחד מהאנשים בקליפ". כמו גם, הצהיר כי קיבל את אישור אשתו קים קרדשיאן, להופיע בקליפ. ב-1 ביולי, הווידאו קליפ הועלה ליוטיוב, תוך שהשיר "Father Stretch My Hands Pt. 1", מתוך האלבום The Life of Pablo מופיע בו אף הוא. הווידאו קליפ התקבל ביוטיוב בשלילה, כאשר קיבל כמעט 100,00 אנלייקים בשלושה הימים שלאחר צאתו בלבד, שגברו על כמות הלייקים.
טיסאוואלק
טיסאוואלק (בהונגרית: Tiszavalk) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית טיסאוואלק קטנה משמעותית בעשרות השנים האחרונות, מ-399 תושבים בשנת 1990 עד 286 תושבים בשנת 2018 (ירידה של כ-28%).
בטיסאוואלק חיו מעט יהודים לתקופת זמן מוגבלת
יחסי גרמניה–הולנד
בין הרפובליקה הפדרלית של גרמניה לבין ממלכת הולנד מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו.
היסטוריה
היחסים בין הולנד לקיסרות הגרמנית כוננו לאחר הקמת הקיסרות בשנת 1871. במהלך מלחמת העולם הראשונה שמרה גרמניה על הנייטרליות של הולנד, וכך נשמרו היחסים בין המדינות. לאחר תבוסת גרמניה בסוף המלחמה ומהפכת נובמבר, ברח וילהלם השני, קיסר גרמניה והשתקע בהולנד.
במהלך מלחמת העולם השנייה נכבשה הולנד לאחר קרב קצר, והייתה תחת כיבוש גרמני עד סוף המלחמה. ניסיון של בעלות הברית לכבוש את הגשר מעל הריין בארנהם נכשל, וגרם נזק והרס רב בעיר.
בשנים הראשונות לאחר המלחמה ניסתה הולנד שוב ושוב להגדיל את שטחה באמצעות סיפוח שטחים מגרמניה, על פי תוכנית באקר-סכוט. ארצות הברית שללה את התוכניות רחבות ההיקף (סיפוח עמוק שכלל את העיר קלן, ופינוי השטח כולו מגרמנים, מלבד דוברי גרמנית תחתית, הקרובה להולנדית), אך בוועידת לונדון שהתקיימה ב-1949 הורשתה הולנד לספח שטחים בקנה-מידה קטן יותר. כמעט כל השטח שסופח הוחזר לגרמניה ב-1963. במבצע הצבעוני השחור שתכנן ב-1945 שר המשפטים ההולנדי, גורשו באישון ליל כ-3,700 גרמנים תושבי הולנד, כ-15% מהאוכלוסייה הגרמנית. התוכנית המקורית כללה את גירוש כל הגרמנים, אך הגירוש הופסק בעקבות התערבות בעלות הברית, שביקשו לעצור את זרם הפליטים שחזר לגרמניה. הצבא הבריטי בגרמניה הגיב בחריפות למבצע הצבעוני השחור, וגירש כ-100,000 הולנדים מגרמניה להולנד.
לאחר המלחמה הצטרפו גרמניה (כגרמניה המערבית) והולנד לנאט"ו ולאיחוד האירופי. כיום היחסים בין שתי המדינות מוגדרים "מצוינים", ונהנים מקשרים פוליטיים, כלכליים, חברתיים, תרבותיים, מינהליים ואישיים.
כיום מתגוררים בגרמניה כ-164,000 הולנדים.
יחסים כלכליים
לעומת זאת, השפעתה של הולנד על סחר החוץ הגרמני, היא יותר קטנה, ומהווה 6% מהיצוא הגרמני ו-8.5% מהיבוא הגרמני.
נתונים אלה היו בירידה מ-1993 עד 2005, גם בגלל התגברות הסחר עם סין, וגם בשל מיקור חוץ של הייצור בשל התפתחויות השכר. שתי המדינות נותרו חשובות כמדינות מעבר אחת לשנייה, הולנד בשל הנמל החשוב שלה - נמל רוטרדם, וגרמניה בשל קשרי התחבורה הטובים שלה עם דרום ומזרח אירופה.
גרמניה מחזיקה בהאג, את לשכת המסחר ההולנדית-גרמנית כסניף של לשכת המסחר.
יחסים דיפלומטיים
גרמניה מחזיקה בהולנד שגרירות בהאג, ו-9 קונסוליות באמסטרדם, ארנהם, איינדהובן, אנסחדה, חרונינגן, לייוורדן, מאסטריכט, מידלבורך ורוטרדם. מאידך, הולנד מחזיקה בגרמניה שגרירות בברלין, ו-15 קונסוליות בברלין, אאכן, ברמן, קלן, דרזדן, דיסלדורף, אמדן, פרנקפורט, המבורג, הנובר, קלווה, מינכן, מינסטר, נירנברג ושטוטגרט .
ארנריה אדמונית
אֲרֵנָרִיָּה אדמונית (שם מדעי: Arenaria interpres) הוא מין של עוף מים ממשפחת החרטומניים.
הארנריה האדמונית ניזונה מחרקים, רכיכות, תולעים וסרטנים קטנים. אורכה עד 25 סנטימטר, משקלה כ-110 גרם ומוטת כנפיה 43-49 ס"מ. היא בעלת צוואר קצר, וצבע רגליה כתום. עם זאת, צבעיה של הארנריה משתנים לאורך עונות השנה: בחורף לשני המינים ראש חום בהיר, גב חום  כהה, בטן לבנה וגרון שחור. בעונת הרבייה לזכרים יש מופע שונה: ראש וצוואר שחורים וגב אדום.
תפוצה
הארנריה האדמונית מקננת בחופים הצפוניים של אירואסיה וצפון אמריקה. מחוץ לעונת הקינון תפוצתה רחבה ביותר וניתן למצוא אותה בחופים בכל רחבי העולם, כולל אוסטרליה ואפריקה.
בישראל היא חולפת מצויה וחורפת שכיחה למדי בעיקר באזור החוף. מקייצת לעיתים רחוקות אך לא מקננת.
Graceland
הפקה
בתחילת שנות ה-80 של המאה ה-20 הידרדרו יחסיו של סיימון עם שותפו לצמד סיימון וגרפונקל, ארט גרפונקל; נישואיו לשחקנית קארי פישר קרסו ואלבומו השישי, Hearts and Bones, כשל מסחרית. לאחר שנתקל בבוטלג של מוזיקה דרום אפריקנית, נסע סיימון ליוהנסבורג ושם החל להקליט את Graceland. בין היתר השתתפה בהקלטת האלבום מקהלת הגברים ליידיסמית בלק ממבזו.
האלבום הוקלט בין השנים 1985–1986. הוא כולל עירוב סוגות, בהן פופ, רוק, א-קפלה, זידקו, איסיקתמיה ומבקנגה, והיה לאלבומו המוצלח ביותר של סיימון: לפי הערכות נמכרו 16 מיליון עותקים שלו. האלבום קיבל שבחים ממבקרים וזכה בפרס גראמי לאלבום השנה לשנת 1987.
בעקבות הצלחת האלבום, סיימון ספג ביקורת על שהפר את החרם התרבותי על מדינת האפרטהייד בדרום אפריקה, לאחר ששהה במדינה לצורך הקלטת האלבום. המבקרים גינו את סיימון על כך שפגע בסולידריות של מאבק האמנים נגד המשטר הגזעני במדינה. בעקבות הביקורת החליט סיימון לתרום את כל הכנסות האלבום למען המאבק במשטר האפרטהייד.
רשימת שירים
כל השירים נכתבו על ידי פול סיימון, למעט שירים שבהם צוין אחרת:
קישורים חיצוניים
ביקורות
פביאן ז'ילו
פביאן פייר אורליאן דומיניק ז'ילו (בצרפתית: Fabien Pierre Aurélien Dominique Gilot; נולד ב-27 באפריל 1984) הוא שחיין צרפתי, אלוף אולימפי (לונדון 2012), אלוף העולם (ברצלונה 2013 וקאזאן 2015) ושיאן עולם (בריכת 25 מטר) במשחה שליחים 4x100 מטר חופשי, סגן אלוף עולם (בריכת 25 מטר), סגן אלוף אירופה (ברלין 2014) ופעמים ברציפות אלוף צרפת (2010 ו-2011) במשחה ל-100 מטר חופשי.
ז'ילו, קעקע על זרועו שלוש מילים בעברית,, לכבודו של מקס גולדשמידט, בעלה היהודי של סבתו מצד אמו, ניצול מחנה הריכוז וההשמדה אושוויץ, שאותו העריך כסבו.
ביוגרפיה
ז'ילו נולד וגדל בעיירה דנן, במחוז נור בחבל או-דה-פראנס. הוא מתאמן בקבוצת השחייה של מרסיי.
2003
באליפות העולם שנערכה בברצלונה, ספרד בשנת 2003 זכה ז'ילו במדליית ארד, במשחה שליחים 4x100 מטר חופשי ביחד עם רומן ברנייה, ג'וליאן סיקו ופרד בוסקה בתוצאה של 3:15.66 דקות, אחרי רוסיה (3:14.06 דקות) וארצות הברית (3:14.80 דקות).
2004
באולימפיאדת אתונה (2004) סיים ז'ילו במקום שביעי במשחה שליחים 4x100 מטר בתוצאה של 3:16.23 דקות.
2008
באולימפיאדת בייג'ינג (2008) זכה ז'ילו במדליית כסף במשחה שליחים 4x100 מטר ביחד עם אמורי לבו, פרד בוסקה ואלן ברנאר בשיא אירופה חדש של 3:08.32 דקות, אחרי ארצות הברית שקבעה שיא עולם חדש של 3:08.24 דקות (הנוכחי, 2017) ולפני אוסטרליה שקבעה שיא אוקיאניה חדש של 3:09.91 דקות. שחיין שלישי הוא קבע ב"זינוק שליחים" תוצאה של 47.05 שניות. נוסף לכך, הוא סיים במקום 15 במשחה ל-100 מטר חופשי בתוצאה של 49.00 שניות, בשלב המוקדמות הוא קבע תוצאה של 48.42 שניות ובמקום תשיעי במשחה שליחים 4x100 מטר מעורב בתוצאה של 3:34.78 דקות.
שיאן עולם
בתחרות שנערכה באיסטרה, צרפת (בריכת 25 מטר) ב-20 בדצמבר אותה שנה קע ז'ילו ביחד עם חבריו לקבוצת שחייה מרסיי (גרגורי מלה, ויליאם מינאר ופרד בוסקה) במשחה ל-4x100 מטר חופשי שיא עולם חדש של 3:04.98 דקות, שיא זה החזיק מעמד כשנה ונשבר על ידי ארצות הברית (3:03.30 דקות), השיא הנוכחי (2017). כשחיין שני הוא קבע ב"זינוק שליחים" את התוצאה המהירה ביותר, 44.92 שניות.
2010
באליפות אירופה שנערכה בבודפשט, הונגריה באוגוסט 2010 זכה ז'ילו ב-3 מדליות, אחת מכל סוג. מדליית זהב, במשחה שליחים 4x100 מטר מעורב בשיא תחרות חדש של 3:31.32 דקות, לפני רוסיה (3:33.29 דקות) והולנד (3:33.99 דקות). מדליית ארד, במשחה שליחים 4x100 מטר ביחד עם יאניק אנייל, ויליאם מינאר ואלן ברנאר בתוצאה של 3:13.29 דקות, אחרי רוסיה שקבעה שיא אליפות חדש של 3:12.46 דקות ולפני שוודיה (3:15.07 דקות). מדליית ארד, במשחה ל-50 מטר חופשי בתוצאה של 21.76 שניות, אחרי פרד בוסקה (21.49 שניות) וסטפן ניסטרנד משוודיה (21.69 שניות).
2011
באליפות העולם שנערכה בשאנגחאי, סין בשנת 2011 זכה ז'ילו בשתי מדליית כסף, במשחה שליחים 4x100 מטר חופשי ביחד עם אלן ברנאר, ז'רמי סטרביוס וויליאם מינאר בתוצאה של 3:11.14 דקות, אחרי אוסטרליה (3:11.00 דקות) ולפני ארצות הברית (3:11.96 דקות) ובמשחה שליחים 4x200 מטר חופשי ביחד עם יאניק אנייל, גרגורי מלה וז'רמי סטרביוס בתוצאה של 7:04.81 דקות, אחרי ארצות הברית (7:02.67 דקות) ולפני סין (7:05.67 דקות). נוסף לכך, הוא סיים במקום חמישי במשחה ל-100 מטר חופשי בתוצאה של 48.13 שניות.
מדליית זהב אולימפית
באולימפיאדת לונדון (2012) זכה ז'ילו במדליית זהב במשחה שליחים 4x100 מטר ביחד עם אמורי לבו, קלמנט לפר ויאניק אנייל בתוצאה של 3:09.93 דקות, לפני ארצות הברית (3:10.38 דקות) ורוסיה (3:11.41 דקות). נוסף לכך, הוא סיים במקום 11 במשחה ל-100 מטר חופשי בתוצאה של 48.49 שניות.
מדליית זהב באליפות העולם
באליפות העולם שנערכה בברצלונה שבספרד בשנת 2013 זכה ז'ילו בשתי מדליית זהב, במשחה שליחים 4x100 מטר חופשי ביחד עם יאניק אנייל, פלורן מנודו וז'רמי סטרביוס בתוצאה של 3:11.18 דקות, לפני ארצות הברית (3:11.42 דקות) ורוסיה (3:11.44 דקות), כשחיין שלישי הוא קבע ב"זינוק שליחים" את התוצאה המהירה באליפות, 46.90 שניות ובמשחה שליחים 4x100 מטר מעורב ביחד עם קאמי לאקור, ג'אקומו פרה-דורטונה וז'רמי סטרביוס בתוצאה של 3:31.51 דקות, לפני אוסטרליה (3:31.64 דקות) ויפן (3:32.26 דקות). נוסף לכך, הוא סיים במקום שביעי במשחה ל-100 מטר חופשי בתוצאה של 48.33 שניות.
2015
באליפות העולם שנערכה בקאזאן שברוסיה בשנת 2013 זכה ז'ילו בשתי מדליות, זהב וארד. מדליית זהב, במשחה שליחים 4x100 מטר חופשי בתוצאה של 3:10.74 דקות, לפני רוסיה (3:11.19 דקות) ואיטליה (3:12.53 דקות). מדליית ארד, בתוצאה של 3:30.50 דקות, אחרי ארצות הברית (3:29.93 דקות) ואוסטרליה (3:30.08 דקות). נוסף לכך, הוא סיים במקום 11 במשחה ל-100 מטר חופשי בתוצאה של 48.56 שניות.
2016
באולימפיאדת ריו דה ז'ניירו (2016) זכה ז'ילו במדליית כסף במשחה שליחים 4x100 מטר ביחד עם מדי מטלה, פלורן מנודו וז'רמי סטרביוס בתוצאה של 3:10.53 דקות, אחרי ארצות הברית (3:09.92 דקות) ולפני אוסטרליה (3:11.37 דקות).
2017
במכביה ה-20 שנערכה ביולי 2017 זכה ז'ילו לכבוד להדליק את לפיד המשחקים ביחד עם עוד 6 ספורטאים.
דמויי זאורופודים
דמויי זאורופודים (שם מדעי: Sauropodomorpha) היא תת-סדרה נכחדת של דינוזאורים צמחוניים שמשתייכת לקבוצת בעלי אגן דמוי לטאה. הם אופיינו בצוואר וזנב ארוכים והתפתחו להיות אוכלי צמחים ענקיים. הם החלו כפרוזאורופודים שהיו קטנים יותר ויכלו לעמוד על רגליהם האחוריות כדי להגיע לעצים ולאכול מעליהם. הקבוצה המוצלחת ביותר של דמויי-הזאורופודים היא האינפרא-סדרה זאורופודה שכללה את היצורים הגדולים ביותר שצעדו על פני האדמה ושרדה עד לקץ המזוזואיקון. הזאורופודים הגיעו לגודלי ענק והגדול מביניהם היה הארגנטינוזאורוס שהגיע למשקל 70–100 טון ולאורך 30–40 מטר. הם התקיימו מתקופת הטריאס העליון עד להכחדת הדינוזאורים בסוף תקופת הקרטיקון בטווח של 231–66 מיליון שנה לפני זמננו.
סובארו סמבר
סובארו סמבר (באנגלית: Subaru Sambar) הוא כלי רכב המיוצר בתצורות: מסחרית וטנדר בסגנון "Cab over" המוגדר בקטגוריית כלי הרכב ביפן "Kei car" מתוצרת יצרנית הרכב היפנית סובארו אשר יוצר בין השנים 1961–2012 ביפן.
יצרנית הרכב סובארו היא חברת בת של התאגיד הרב-לאומי היפני Subaru Corporation (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).
משנת 2012 מיוצר הדגם על ידי יצרניות הרכב היפני טויוטה ודייהטסו. דור שביעי יוצר בין השנים 2012–2013, ודור שמיני מהדגם מיוצר משנת 2014 ועד היום.
"סובארו סמבר"
דגם "סובארו סמבר" הוצג לראשונה בתערוכת הרכב הבינלאומית בטוקיו בשנת 1961. בין המתחרים העיקרים היה "Kurogane Baby" שלא עמד בתחרות וייצורו הופסק בשנת 1962.
אולם הקונצרטים טיבולי
אולם הקונצרטים טיבולי (בדנית: Tivolis Koncertsal) הוא אולם קונצרטים בעל קיבולת של 1,660 מושבים בגני טיבולי בקופנהגן, דנמרק. הבניין, בתכנונם של האדריכלים פריץ שלגל והנס האנסן, נבנה בין 1954 ל-1956. האולם משמש הן לנגינת מוזיקה קלאסית, בביצוע התזמורת הסימפונית של טיבולי או מבצעים אורחים, והן למחזות זמר ומופעים ואירועים שונים. במקום נערך אירוויזיון 1964.
אולם הקונצרטים הראשון
אולם הקונצרטים הראשון בגני טיבולי נפתח ב-1843. הוא הורחב ב-1873 וכיום הוא הבניין הידוע כ"אולם הזכוכית" בגני טיבולי. הנס כריסטיאן לומבייה היה מנהל מוזיקלי ומנצח ראשי מ-1843 עד 1872. הוא הלחין קרוב ל-700 יצירות לתזמורת, בעיקר ריקודי פולקה, ואלס וגאלופ.
אולם הקונצרטים מ-1902
אולם קונצרטים חדש נבנה ב"סגנון מורי" בשנת 1902. את הבניין תכננו קנוד ארנה פטרסן וריצ'רד ברגמן.
הבניין הנוכחי
ביוני 1944, בזמן הכיבוש הנאצי בדנמרק, אירע פיצוץ בטיבולי שגרם לנזקים קשים ולשריפתו המוחלטת של אולם הקונצרטים במקום (ששוקם רק ב-1956). העיתונות שהייתה בשליטת הנאצים האשימה את המחתרת הדנית בפיצוץ, אולם לאמיתו של דבר הפיצוץ בוצע בידי קבוצה של נאצים דניים כנקמה על פגיעה של המחתרת הדנית במפעל חיוני לגרמנים. האולם נבנה מחדש בעיצוב מודרניסטי של פריץ שלגל והנס האנסן.
בשנת 2005 עבר הבניין שיפוץ יסודי והרחבה, שכללו את שיחזור הסגנון הקלאסי של האולם הראשי משנות ה-50', כולל תוכנית הצבעים האופיינית של אדום, כחול, צהוב וירוק, בד בבד עם שכלול והרחבה של המתקנים לבאי האולם.
יואן מקונדו
יואן מקונדו (בצרפתית: Yoan Makoundou; נולד ב-9 באוגוסט 2000) הוא כדורסלן צרפתי המשחק בעמדת הפאוור פורוורד במונקו.
קריירה
מקונדו החל לשחק כדורסל במועדונים מקומיים, וב-2017 הצטרף למחלקת הנוער של שולה באסקט, וזכה עם קבוצת הנוער בשתי אליפויות רצופות, ב-2018 וב-2019. לאחר שהתאמן עם הקבוצה הבכירה, ב-10 ביולי 2020 חתם על חוזהו המקצועני הראשון, חוזה לשלוש שנים בקבוצה הבכירה. ב-20 בינואר 2021 קלע 20 נקודות והוסיף 8 ריבאונדים בהפסד 71–89 להפועל חולון בליגת האלופות. לאחר שהעמיד בטורניר ממוצעים של 10.4 נקודות ו-5.2 ריבאונדים למשחק, זכה בתואר השחקן הצעיר הטוב ביותר בליגת האלופות לעונת 2020/2021. ב-23 ביולי 2022 חתם על חוזה לארבע עונות במונקו.
מכסחי השדים (פירושונים)
{{פירושונים|
מופיד גאנם
ביוגרפיה
גאנם נולד וגדל במע'אר שבגליל, בן למשפחה דרוזית-ישראלית. אביו היה איש מערכת הביטחון במשך שנים רבות, אחד מאחיו שירת בצה"ל כמפקד חטיבה.
מכסחי השדים (פירושונים)
ראו גם
}}
מופיד גאנם
ביוגרפיה
התגייס לצה"ל ב-1978 ושירת כלוחם בחיל הרגלים, ב-1981 סיים קורס קציני תחזוקה. בתפקידו הראשון כקצין שירת כעוזר קצין התחזוקה של חטיבת הערבה, ב-1988 מונה למפקד פלוגת המפקדה של גדוד חרב, ב-1990 מונה לקצין התחזוקה של חטיבת הערבה וב-1991 לקצין התחזוקה של חטיבת גבעתי. ב-1996 מונה לקצין התחזוקה של עוצבת עמוד האש בפיקוד הדרום וב-1998 מונה לקצין התחזוקה של המרכז לאימוני יבשה. בשנת 2000 מונה לראש מחלקת התחזוקה במפקדת זרוע היבשה וקודם לדרגת אלוף-משנה. ב-2004 מונה לקצין התחזוקה הפיקודי של פיקוד המרכז. ב-2007 מונה לראש מחלקת תוא"ם (תורה, ארגון ומשאבי אנוש) במפקדת קצין לוגיסטיקה ראשי וכסגן קצין לוגיסטיקה ראשי. בנובמבר 2009 מונה לקצין לוגיסטיקה ראשי בדרגת תת-אלוף ושירת בתפקיד עד נובמבר 2013. גאנם הוא הדרוזי הראשון שכיהן כקצין חיל ראשי. במסגרת תפקידו הוביל את הקמת עיר הבה"דים בנגב.
לאחר שחרורו מונה ב-2014 לסמנכ"ל בכיר תפעול ולוגיסטיקה במשרד המשפטים.
בסוף אפריל 2020 מונה למנהל אגף שירות לקוחות בחברת החשמל. גאנם הוא יושב ראש מרכז המורשת הדרוזית.
גאנם נשוי ואב לחמישה. הוא בוגר המכללה לביטחון לאומי, ובעל תואר ראשון במדעי המזרח התיכון ותואר שני במדעי המדינה מאוניברסיטת חיפה.
טרולים 3: הקול טוב
טרולים 3: הקול טוב (באנגלית: Trolls Band Together, בתרגום חופשי: טרולים הלהקה חוזרת) הוא סרט הנפשה קומי מוזיקלי אמריקאי בתלת-ממד המבוסס על בובות הטרולים מאת תומאס דאם, זהו הסרט השלישי בזיכיון בעל אותו שם אחרי טרולים משנת 2016 וטרולים מסביב לעולם משנת 2020. הסרט מופק על ידי חברת דרימוורקס הנפשה ובוים על ידי וולט דורן.
את הדמויות מדבבים אנה קנדריק, ג'סטין טימברלייק, קמילה קביו, אריק אנדרה, קיד קאדי, טרוי סיון, דויד דיגס, רופול, איימי שומר, אנדרו ראנלס וזושה מאמט. הסרט יופץ בארצות הברית ב-17 בנובמבר 2023 בבתי הקולנוע, לאחר שהסרט השני הופץ ב-VOD עקב מגפת הקורונה.
תקציר העלילה
לאחר שפופי ובראנץ' הפכו להיות זוג, משהו בעברו האפל של בראנץ' מתגלה. פעם הוא היה בלהקת טרולים בנים בשם "ברוזון" יחד עם ארבעת האחים שלו: פלויד,ג'ון דורי, ספראוס וקליי. הלהקה הזניחה את בראנץ' כשהיה תינוק, וכך גם משפחתו ובראנץ' לא ראה את אחיו מאז ומעולם. אולם לאחר שפלויד, אחיו של בראנץ', נחטף בידי צמד נבלי פופ בשם ולווט ווניר, בראנץ' ופופי יוצאים למסע לאחד את אחיו של בראנץ' כדי להציל את פלויד מגורלו המר.
הפקה
ב-9 באפריל 2020, ג'סטין טימברלייק הביע עניין בהשתתפות בסרטי הטרולים העתידיים במהלך ההשתלטות שלו על אפל מיוזיק, "אני מקווה שנעשה, כמו, שבעה סרטי טרולים, כי זה ממש המתנה שממשיכה לתת". ב-22 בנובמבר 2021, הוכרז שסרט שלישי של טרולים ישוחרר בבתי הקולנוע ב-17 בנובמבר 2023. אנה קנדריק וטימברלייק קיבלו אישור לחזור על תפקידי הקול שלהם בתור פופי ובראנץ', בהתאמה. ב-28 במרץ 2023, עם יציאת הטריילר הרשמי, הוכרזו רשמית חברי שחקנים חדשים לסרט, ביניהם אריק אנדרה, קיד קאדי, דויד דיגס, טרויה סיון, קמילה קאבלו, איימי שומר, אנדרו ראנלס, רופול וזוסיה מאמט. וולט דוהרן חזר לביים את הסרט לאחר שעשה זאת בקודמו, בעוד ג'ינה שי חזרה להפיק את סרט ההמשך. טים הייץ הוכרז מאוחר יותר כמנהל שותף. באותו יום של ההכרזות הללו, דרימוורקס הנפשה חשפה את הכותר הרשמי, Trolls Band Together.
לדברי מפיקת הסרט ג'ינה שי, הרעיון לסרט נוצר מיד לאחר טרולים (2016). למרות ש-Trolls Band Together היה בעיקר הנפשה תלת-ממדית, הסרט כולל כמה קטעי הנפשה דו-ממדיים עם סגנונות אנימציה בהשראת סרטים כמו צוללת צהובה (1968) ופנטסיה (1940).
ב-6 במרץ 2023, תאודור שפירו אושר להלחין את המוזיקה לסרט לאחר שהלחין את המוזיקה בשני הסרטים הקודמים בסדרה.
הפצה
הסרט מתוכנן לצאת ב-17 בנובמבר 2023. בניגוד לסרט הקודם ששוחרר ב-2020, אשר שוחרר בו-זמנית בווידאו לפי דרישה בנוסף למספר מצומצם של בתי קולנוע עקב מגפת הקורונה, הסרט ישוחרר אך ורק בבתי הקולנוע.
יחסי אוסטריה–איסלנד
יחסי אוסטריה–איסלנד הם יחסי החוץ בין אוסטריה לאיסלנד.
סקירה כללית
שתי המדינות כוננו יחסים דיפלומטיים בשנת 1928. איסלנד הקימה משלחת קבועה ל (OSCE) בשנת 1999 ושנתיים לאחר מכן (2001) נפתחה שגרירות איסלנד בווינה. כיום השגרירות מייצגת את איסלנד באוסטריה והיא מוסמכת גם לצ'כיה, סלובקיה, הונגריה, בוסניה והרצגובינה, מקדוניה הצפונית וסלובניה.
השגרירות היא בנוסף משלחת קבועה לארגון לביטחון ולשיתוף פעולה באירופה (OSCE), משרדי האו"ם בווינה (UNOV), הסוכנות הבינלאומית לאנרגיה אטומית (IAEA) והנציבות המכינה לבדיקת הגרעין המקיפה - ארגון אמנת האיסור, אשר כולם נמצאים בווינה.
יוזף קרמר
יוזף קרמר  (בגרמנית: Josef Kramer; 10 בנובמבר 1906 – 13 בדצמבר 1945) היה מפקד במחנה הריכוז ברגן-בלזן. היה ידוע בכינוי "החיה מבלזן", כינוי שניתן על ידי אסירי המחנה. הוא היה פושע מלחמה נאצי ידוע לשמצה, שהיה אחראי באופן ישיר למותם של אלפי אנשים. הוא הורשע בפשעי מלחמה ונתלה בכלא המלין על ידי התליין הבריטי הנודע אלברט פיירפוינט, לאחר מלחמת העולם השנייה.
ראשית פעילותו
קרמר נולד במינכן והצטרף למפלגה הנאצית בשנת 1931, ולס"ס בשנת 1932. האימון שלו בס"ס הוביל אותו לעבודה כשומר בכלא. בשנת 1934, הוא הוצב כשומר במחנה הריכוז דכאו. הקידום שלו היה מהיר, הוא השיג משרות בכירות בזקסנהאוזן ובמחנה הריכוז מאוטהאוזן.
הוא היה עוזרו של רודולף הס, מפקד אושוויץ בשנת 1940, ומאוחר יותר מפקד מחנה הריכוז נאצוויילר-שטרוטהוף באפריל 1941. בשנת 1940, הוא ליווה את רודולף הס לבדוק את אושוויץ כאתר אפשרי למפעל חדש עבור פצלי שמן סינתטיים וגומי, שהיה חיוני בתעשייה בגרמניה בגלל המחסור בנפט.
נאצוויילר-שטרוטהוף
קרמר שימש כמפקד נאצוויילר-שטרוטהוף, מחנה הריכוז היחיד שהוקם על ידי הנאצים על אדמת צרפת של היום.
כמפקד נאצוויילר-שטרוטהוף, קרמר ביצע באופן אישי את הרציחה באמצעות גז של 80 גברים ונשים יהודים, שהיוו חלק מקבוצה של 87 אסירים באושוויץ שנבחרו להיות דגימות אנטומיות באוסף השלדים במכון האנטומיה שבאוניברסיטת הרייך בשטרסבורג, בניהולו של אוגוסט הירט. שרידי גופות אלו שכנו במקום עד לשנת 2015, אז הובאו לקבורה.
אושוויץ
קרמר קודם לדרגת האופטשטורמפיהרר (סרן) ב-1942. במאי 1944, הופקד על תאי הגזים והמשרפות במחנה ההשמדה אושוויץ. הוא החזיק בעמדה זו עד דצמבר 1944, והועבר לפקד על מחנה ברגן-בלזן.
באושוויץ, קרמר נודע לשמצה בקרב הכפופים לו כנוגש קשה. אחד הנאשמים במשפט פרנקפורט, ד"ר פרנץ לוקאס, העיד כי הוא ניסה למנוע את המשימות שניתנו לו על ידי קרמר. הוא גם ניסה להתנגד למשימה של עריכת סלקציה בקבוצה גדולה של אסירים שהועברו מהונגריה, אך קרמר איים עליו שייאסר אם יסרב לכך.
ברגן-בלזן
בדצמבר 1944 הועבר קרמר מבירקנאו למחנה ברגן-בלזן, ליד הכפר ברגן. ברגן-בלזן שימש במקור כמחנה זמני עבור אנשים (בעיקר נתינים זרים) שנועדו לצאת מגרמניה. במהלך המלחמה המחנה הורחב ושימש גם כ"מחנה הבראה" ("Erholungslager"), לצורך קליטת חולים ותשושים מכל רחבי צפון מערב אירופה.
למרות שלא היו במחנה תאי גזים, שלטונו הנוקשה של קרמר היה עד כדי כך קשה עד שהוא הפך לידוע בשם "החיה מבלזן". ב-1 במרץ 1945 הוא הגיש דו"ח לבקשת עזרה ומשאבים למחנה. לפי הדו"ח, מתוך 42,000 אסירים במחנה, 250-300 מתו בכל יום ממחלת הטיפוס.
ב-19 במרץ 1945, מספר האסירים עלה עד ל-60,000. הגרמנים המשיכו לפנות את שאר המחנות, זמן קצר לפני שחרורם בידי בעלות הברית. ב-13 באפריל 1945, כ-28,000 אסירים נוספים הובאו למחנה. עם קריסת הנהלת המחנה, שומרים רבים נמלטו והשאירו את האסירים לנפשם. עם כניסת הבריטים למחנה, גופות רקובות רבות נתגלו, ונחשפו שאר זוועות המחנה. קרמר נשאר גם כאשר הבריטים נכנסו למחנה.
קרמר נשאר אדיש להגעתם של חיילי בעלות הברית ולקח את הבריטים לסיור במחנה. ערימות של גופות שכבו בכל רחבי המחנה, קברי אחים מולאו, והצריפים היו מלאים אסירים שהיו חולים בטיפוס.
משפט והוצאה להורג
יוזף קרמר נאסר לאחר המלחמה ונכלא בכלא המלין. הוא ו-44 אנשי המחנה נשפטו במשפט בלזן על ידי בית משפט צבאי בריטי בלינבורג. המשפט נמשך מספר שבועות בין ספטמבר לנובמבר 1945. הוא נידון למוות ב-17 בנובמבר 1945, ונתלה בכלא המלין יחד עם מאהבתו מברגן-בלזן, אירמה גרזה, על ידי אלברט פיירפוינט ב-13 בדצמבר 1945.
דוד פאיאנס (רב)
הרב דוד פַאיַאנְס (כ"ב באלול ה'תרכ"א, 28 באוגוסט 1861; ניאסוויז', ליטא – ג' באדר ב' ה'תרצ"ה, 8 במרץ 1935; ביאליסטוק, פולין), היה רב ליטאי, כיהן כרב בסופראסלא וקנישין, ראב"ד ביאליסטוק, ממנהיגיה הרוחניים של תנועת המזרחי.
ביוגרפיה
נולד בניאסוויז' לאב תורני, ר' שמואל ב"ר יצחק פאיאנס. למד בישיבת וולוז'ין והיה לתלמידו המובהק של ראש הישיבה הנצי"ב. בישיבה היה מכונה: "העילוי היפה מניאסוויז'". נישא למרים בת הרב חיים נפתלי הרץ היילפרין מביאליסטוק, בנו של הרב רפאל יום טוב ליפמן הלפרין, מחבר שו"ת עונג יום טוב.
בשנת ה׳תרמ"ב, 1882, נסמך להוראה בידי גדולי הדור: הרב יצחק אלחנן ספקטור מקובנא; הרב ראובן הלוי לוין מדננבורג; הרב יוסף דב הלוי סולובייצ'יק מבריסק; ועוד. שימש כרב בסופראסלא ולאחר מכן בקנישין, בה ייסד ישיבה ועמד בראשה. לאחר פטירת חמיו בשנת תרע"ט, 1919, התמנה הרב פאיאנס לממלא-מקומו כ"ראש בית הדין וועד הרבנים" של קהילת ביאליסטוק:
הרב פאיאנס נפטר בפתע, בליל שבת ג' באדר ב' ה'תרצ"ה, 8 במארס 1935, שבועות ספורים לפני שמימש את משאת נפשו לעלות לארץ-ישראל. בדברי הערכה לאחר פטירתו, כתב עליו הרב משה אביגדור עמיאל:
רעייתו הרבנית מרים עלתה לארץ-ישראל סמוך לפטירתו. נפטרה ביום י"ט בטבת ה'תרצ"ו, 14 בינואר 1936, ונטמנה בבית העלמין נחלת יצחק בתל אביב.
פעילות ציבורית
בתקופת מלחמת העולם הראשונה תמך הרב פאיאנס במצדדי עצמאות פולין. התנגד "לחתימת הבטחה על לויאליותם של היהודים, כדרישת פקידי הצאר, בראותו בזה עלבון לאומי". מיד לאחר מינויו כראש הרבנים בביאליסטוק, בשנת תרע"ט, 1919, עמד בראש משלחת של נכבדי העיר שנפגשה עם מנהיג הרפובליקה הפולנית השנייה, מרשל יוזף פילסודסקי.
בשנת ה'תרפ"ג, 1923, חתם על "קול קורא" להצטרפות לתנועת המזרחי, עם כמה מגדולי הרבנים, בהם הרב חנוך אייגש מווילנא. בכרוז נכתב בין השאר: . בחודש תמוז ה׳תרפ"ה, 1925, חתם על "קול קורא", לייסוד והחזקת ועד הישיבות בפולין וליטא, יחד עם גדולי רבני דורו.
היה חבר הוועד המרכזי של הסתדרות המזרחי בפולין וחבר הוועד הראשי של התנועה. השתתף בכינוסים ארציים ובוועידות העולמיות. בוועידה העולמית של המזרחי בקראקא, בשנת תרצ"ג, 1933, נבחר ל"בית דין הכבוד העולמי" של התנועה, יחד עם הרב שלמה הכהן אהרונסון.
בשנת ה'תרפ"א, 1921, ייסד הרב פאיאנס בביאליסטוק את "בית מדרש גבוה תחכמוני", יחד עם העסקן ליפא פאט, ממייסדי "המזרחי" בפולין. לשם כך קרא לרעו מתקופת וולוז'ין, הרב שלמה פוליצ'ק, העילוי ממייצ'יט, לעמוד בראש בית-המדרש. הרב פוליצ'ק נענה להזמנה ולימד בישיבה שיעורים עיוניים במהלך שנת ה'תרפ"ב, 1922. בבית המדרש נלמדו לימודים כלליים לצד לימודי קודש, במתכונת ישיבה תיכונית. הרב פאיאנס השקיע מאמצים רבים בפיתוח המוסד וקיומו עד ליומו האחרון, יחד עם עמידתו לצד שאר מוסדות התורה והחינוך בעיר.
צ'רי אריזו M7
צ'רי אריזו M7 (באנגלית: Chery Arrizo M7) הוא מיניוואן המוגדר קומפקטי מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר מיוצר משנת 2015 ועד היום.
Champagne Problems
Champagne Problems (מעוצב באותיות קטנות; בעברית: בְּעָיוֹת שַׁמְפַּנְיָה) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן התשיעי שלה, Evermore. השיר יצא לאור ב-11 בדצמבר 2020, על ידי חברת התקליטים ריפבליק רקורדס, ביחד עם שאר שירי האלבום. השיר נכתב על ידי ויליאם באורי וסוויפט והופק על ידה ועל ידי ארון דסנר. השיר זכה להצלחה בינלאומית מבלי שיצא כסינגל, תוך שנבחר גם לא לצאת כסינגל ולא נשלח לשום פורמט של רדיו הלהיטים העכשוויים. "Champagne Problems" הוא בלדת לו-פיי שנכתבה מנקודת מבטה של בחורה בעייתית שדחתה את הצעת הנישואין הרצינית של אהובה בשל מאבקים עצמיים ובשל בעיות בבריאות הנפש שלה. השיר מתאר את המספרת, כשהיא לוקחת אחריות על הפרידה ומתאבלת על מערכת היחסים המפורקת. בשיר יש שימוש דומיננטי בפסנתר.
עם יציאתו של Evermore, "Champagne Problems" זכה לשבחים מטעם מבקרי המוזיקה, תוך שחלקם הפנו כלפי המשמעות שלו ביקורות חיוביות. בארצות הברית, השיר הופיע לראשונה במקום ה-21 במצעד הבילבורד הוט 100, במקום השלישי במצעד שירי הרוק & האלטרנטיביים, ובמקום השביעי ברולינג סטון טופ 100. בשאר רחבי העולם, הצליח השיר להגיע למקום השישי בקנדה ובאירלנד, תוך שהגיע ל-20 העליונים בבילבורד גלובל 200, באוסטרליה, במלזיה, בסינגפור ובבריטניה.
רקע והוצאה
ב-24 ביולי 2020, במהלך ההסגרים שאירעו בעקבות מגפת הקורונה, סוויפט הוציאה בהפתעה את אלבום האולפן השמיני שלה, Folklore, שזכה לשבחים ביקורתיים נרחבים ולהצלחה מסחרית בינלאומית. בספטמבר 2020, סוויפט, המפיקים והשותפים שלה לאלבום, ארון דסנר וג'ק אנטונוף, התאספו באולפן לונג פאונד, הממוקם בבקתה מבודדת בצפון מדינת ניו יורק, כדי לצלם את הסרט התיעודי, Folklore: The Long Pond Studio Sessions. הסרט הופץ בהמשך בדיסני+ לצד אלבום הופעה שיצא בפורמטים דיגיטליים; סוויפט ביצעה את כל 17 הרצועות מ-Folklore בצורה מופשטת וסיפרה על התהליך היצירתי של פיתוח האלבום. אותו אלבום הופעה נחשב גם לפסקול הרשמי של, Folklore: The Long Pond Studio Sessions.
ב-10 בדצמבר 2020, סוויפט הודיעה שאלבום האולפן התשיעי שלה והאלבום האחות של פולקלור, Evermore, ייצא בחצות וחשפה את רשימת הרצועות שלו, שם "Champagne Problems" הוצב במקום השני. בהכרזה, סוויפט פרסמה תמונות של רצועות שונות, כולל "Champagne Problems", אותו סוויפט תיארה כ"כזה המדבר על על לילה מיוחד, במהלכו מישהו הביא טבעת אירוסין לבת הזוג שלו וזו בחרה להתרחק ממנו ולהימנע מלהסכים להצעה". סרטונים עם המילים של כל שיר באלבום הועלו לערוץ היוטיוב הרשמי של סוויפט; "Champagne Problems" צבר למעלה מ-16 מיליון צפיות נכון ליוני 2021. בסרטון, המילים מופיעות על גבי כוס שמפניה. השיר נכלל גם ב-The "Dropped Your Hand While Dancing" Chapter, אוסף הזרמת מוזיקה של סוויפט שיצא על ידה ב-21 בינואר 2021, ובו ארבעה שירים נוספים מ-Evermore ואחד מ-Folklore.
הרכב ומילים
"Champagne Problems" תואר כ"בלדה מלנכולית", עם שימוש בכלי נגינה מגוונים, תוך שימוש מכוון בשיטת לו-פיי; שהיא צורת הקלטת מוזיקה הנעשית במכוון באיכות נמוכה, מטעמים פיננסים או במטרה להשיג איכות שמע אותנטית יותר. השיר מסופר על ידי בחורה שבעיותיה האישיות מפריעות למערכת היחסים הרומנטית שלה, מה שמוביל אותה לדחות את הצעת הנישואין של אהובה, שאירעה במסיבת חג המולד. בבית השני היא שרה "סיפרת למשפחתך מסיבה כלשהי / לא יכולת להחזיק את זה בפנים / אחותך התיזה את הבקבוק / עכשיו אף אחד לא חוגג", כרמז לעובדה שהבחור היה כל כך בטוח שבת זוגו תגיד כן, עד שסיפר למשפחתם מראש. השיר מציג אותה כשהיא לוקחת אחריות על עוגמת הנפש שנגרמה, תוך שהיא מצרה על מערכת היחסים שהתפרקה בגללה וזאת, בנוסף לכך שהיא צופה בו ממשיך הלאה. ג'ייסון ליפשוטז מבילבורד תיאר את הנרטיב כ"תחושה שקטה של פגיעה הולכת וגוברת ככל שסיפור השיר על רומנטיקה מצומקת [...] הופך לדחוף יותר". בנוסף, מציג השיר את המספרת כשהיא פונה לאהובה לשעבר בגוף שני: "Champagne Problems" נפתח בשורה "הזמנת את רכבת הלילה מסיבה כלשהי / אז אתה יכול לשבת שם עם הכאב הזה". מבחינה מוזיקלית, הוא נכתב בסולם דו מז'ור בקצב של 90 פעימות בדקה. טווח הקול של סוויפט משתרע בין E3 ל-G4.
ביקורת
"Champagne Problems" זכה לשבחים ביקורתיים נרחבים. מבקרת ה-NME, האנה מלריאה, השוותה את "Champagne Problems" ללהיט "Love Story" של סוויפט משנת 2008, כשהשני מביניהם הוא שיר על קבלת הצעת נישואין בעוד שהראשון עוסק בדחייה של הצעת נישואין. מדליין קרון מ-American Songwriter כינתה אותו כ"בלדה מהולה באכזבה". היא חשבה שעל סמך הפזמון הראשון של השיר, הדבר "ניכר בקפדנות" כיצד "תוכניות שונות" מובנות בין שני אוהבים. מאורה ג'ונסטון מאנטרטיינמנט ויקלי שיבחה את הפרטים ה"פונטיליסטיים" בשיר, והדגישה כיצד צמד המילים הפותח "הזמנת את רכבת הלילה מסיבה כלשהי / אז אתה יכול לשבת שם עם הכאב הזה" מתאר במדויק "מישהו שמחפש לברוח מעצמו, ולא רק המצב שלהם". אלכסיס פטרידיס מגרדיאן אמרה שהשיר, וליתר דיוק המילים, "היא הייתה יכולה להיות כלה כל כך מקסימה / כמה חבל שהיא דפוקה בראש", היה מעין אזכור חלקי לנושא שמתואר באופן סאטירי בסינגל "Blank Space" של סוויפט משנת 2014. ג'ון פארלס מניו יורק טיימס ציין שהמוזיקה בשיר הייתה "משוכללת ומתפתחת", תוך שציין לשבח את צלילי הפסנתר. ברודי לנקסטר מ-The Sydney Morning Herald בחרה בשיר כדוגמה ליכולתה של סוויפט לכתוב על דמויות בדיוניות. באינדפנדנט ציינו את כתיבתה של סוויפט לשבח גם כן.
מספר מבקרים, כמו פטריק ריאן מ-USA Today, בחרו ב-"Champagne Problems" כנקודת השיא ב-Evermore. בובי אוליבייה מ-Spin ציין את השיר כנקודת השיא "שלא ניתן לדלג עליה" ב-Evermore, וציין לשבח את הרעיון להצעת נישואין כושלת כמו שמתוארת בשיר. אנני זלסקי מ-The A.V. Club הפנתה כלפיו ביקורת חיובית, בעוד שטום בריהאן מ-Stereogum שיבח את המשמעות שלו. ג'ייסון ליפשוטז מבילבורד שיבח באופן דומה את מילותיו והדגיש את המורכבות שבו, תוך שציין ש"סוויפט בוחנת נושאים כמו נישואין ואהבה". כריס וילמן מווראייטי, תיאר את "Champagne Problems" כ"דוגמה מצוינת ליכולות שלה [סוויפט] כמספרת סיפורים שלא תמיד מספרת הכול". מייקל ווד מלוס אנג'לס טיימס, שסקר את Evermore בחר ב-"Champagne Problems" כגולת הכותרת בו, וסבר שהטקסטים שלו טומנים בחובם "כל כך הרבה אמפתיה שאף אחת מהדמויות לא מסתיימת בתור האיש הרע".
הצלחה מסחרית
"Champagne Problems" היה הרצועה השנייה עם הביצועים המסחריים הגבוהים ביותר מ-Evermore אחרי הסינגל "Willow" (2020). כל הרצועות מהאלבום הופיעו לראשונה ב-75 העליונים במצעד הבילבורד גלובל 200 בו-זמנית, כש-"Champagne Problems" הופיע לראשונה במקום ה-12. בארצות הברית, השיר הופיע לראשונה במקום ה-21 במצעד הבילבורד הוט 100 ובמקום השלישי במצעד שירי הרוק & האלטרנטיביים, שם שהה 20 שבועות והפך לשירה ה-17 של סוויפט שנכנס לעשירייה הפותחת במצעד. הוא הופיע לראשונה במקום השביעי ברולינג סטון טופ 100 (מצעד שמתחרה בהוט 100), עם 152,700 עותקים שנמכרו ו-18.3 מיליון השמעות בשבוע הראשון שלו.
בשאר רחבי העולם, השיר הופיע לראשונה במקום השישי בקנדה הוט 100, שם הוא הפך לשירה ה-31 של סוויפט שנכנס לעשירייה הפותחת ובהמשך, קיבל על ידי איגוד תעשיית ההקלטות הקנדי (Music Canada) את תואר הזהב, על מכירת למעלה מ-40,000 עותקים במדינה. הוא הגיע למקום השישי באירלנד, ה-12 באוסטרליה, ה-15 במלזיה ובבריטניה, ה-16 בסינגפור וה-24 בניו זילנד.
השפעה
בהשראת הרצועה "Champagne Problems", מלון היוקרה הצרפתי רויאל שמפיין הוטל אנד ספא הציע לאורחיו חבילה חדשה בשם "פתרון שמפניה", הכוללת בקבוק דום פריניון, מותג השמפניה המוזכר במילות השיר.
קרדיטים וצוות
כל הקרדיטים שלהלן לקוחים מפיצ'פורק.
אודו מוראנל רויטר
אודו מורנאל רויטר (1850–1913) היה אנטומולוג ומשורר שוודי -פיני.
חיים מוקדמים
נולד בטורקו ב-28 באפריל 1850, ושם גם נפטר ב-2 בספטמבר 1913. רויטר החל את לימודיו כסטודנט באוניברסיטת הלסינקי ב-1867. קיבל את התואר השני שלו ב-1873, ואחריו תואר דוקטור ב-1877, בהיותו פרופסור חבר לזואולוגיה.
קריירה
רויטר התמחה בבמשפחת החרקים רכנפיים, והפך בזמנו למומחה המוביל בעולם בקבוצה זו. הוא טבע את המונח " פרזיטואידים "כדי לתאר את אורח חייהם של מינים, כמו צרעות רבות, הניזונות מהמארח אך לא הורגות באופן מידי.
פרישה
הוא פרש רשמית בשנת 1910 עקב בעיות בריאות אך התלהבותו נותרה בעינה, ובשנת 1911, למרות עיוורונו, פרסם את Nattens sånger (שירי לילה) המתאר את חוויות שנותיו האחרונות. נפטר ב-2 בספטמבר 1913 בטורקו.
עבודותיו
הפרסומים הרבים של רויטר בנושא אנטומולוגיה כוללים:
אהרן בוטבול
הרב אהרן בוטבול (כ"ב אדר ב' ה'תרכ"ז, 29 במרץ 1867 – ה' תשרי ה'תש"ז, 30 בספטמבר 1946) היה דרשן, פוסק הלכה, אב בית הדין ורבה של פאס באמצע שנות ה-40 של המאה ה-20.
קורותיו
נולד בפאס לאביו רבי אברהם, ולמד אצל חכמי עירו. נשא את רבקה סירירו. כבר בשנת תר"ס נמנה עם חכמי העיר. שימש כחזן בבית הכנסת 'צלא דלחכם' של רבי אליהו הצרפתי. בשנת תרצ"ג ערך חוברת פזמונים שנהגו לומר בבית הכנסת של רבי אליהו הצרפתי. היה עשיר, ובעקבות כך קיבל פניות מחכמי מרוקו לעזרה כספית בהדפסת ספרים וצדקה. נמנה עם דרשני העיר. כמו כן היה אחד מרבני הישיבה בפאס, ואחד מתלמידיו הוא רבי יצחק סיסו.
בט"ו בשבט תרע"ט התמנה לדיין שלישי בפאס בבית הדין בראשות רבי וידאל הצרפתי ורבי מתתיה סירירו. בהמשך כיהן בבית הדין בראשות הרב שלמה אבן דנאן והרב מתתיה סירירו, אותו החשיב לרבו. היה אחראי על סידור הגיטין, ורבי יוסף בן נאיים למד ממנו מקצוע זה. היה ידוע כמומחה בהלכות שחיטה וטריפות.
בשנת תרצ"ט לאחר פטירת רבי מתתיה סירירו, שימש כאב בית הדין של פאס לימים מועטים, אך בעקבות בואו של רבי משה בן סמחון, פינה לו את תפקיד אב בית הדין, ורבי אהרן המשיך לכהן כדיין. בשנת תש"א יצא רבי משה בן סמחון לגמלאות, ורבי משה אבן דנאן החליפו בתפקיד אב בית הדין. רבי אהרן המשיך לשבת בבית דינו של רבי משה אבן דנאן לצד ידידו רבי ידידיה מונסונייגו.
בסיוון תש"ד, לאחר פטירתו של רבי משה אבן דנאן, התמנה הרב אהרן בוטבול לתפקיד אב בית הדין ורבה של פאס. בתפקידו עמד בקשרי מכתבים עם רבנים נוספים, כדוגמת רבי יוסף משאש, רבי יוסף בירדוגו ורבי אבא אלבאז. בתפקיד זה כיהן עד כסלו תש"ו, עת יצא לגמלאות. הרב חיים דוד סירירו החליפו בתפקיד.
נפטר ונקבר בפאס בה' תשרי ה'תש"ז.
משפחתו
לרב בוטבול שמונה ילדים, שבעה מתוכם נולדו לו מאשתו השלישית. גיסו הוא הרב מתתיה סירירו - אב בית הדין של פאס.
מנחם ממירזבורק
רבי מנחם ב"ר פנחס ממרזבורק (מהעיר מרזבורג, לפעמים מכונה על שם ספרו 'ר' מנחם מעיל צדק', או ר' מנחם המעילי) היה מחכמי אשכנז בסוף תקופת הראשונים, דור שאחרי גזרות ק"ח - ק"ט, תיקן תקנות חשובות שהתקבלו בדורות שלאחריו.
ביוגרפיה
חי בגרמניה במאה הי"ד (בין השנים ה'ק-ה'ק"ע בערך). רבו היה רבי יצחק מאופנהיים, וחכם נוסף בשם רבי שלמה, היה משרידי חכמי אשכנז ששיקמו את יהדות גרמניה אחרי גזרות ק"ח - ק"ט שפרצו בעקבות המוות השחור. מתלמידיו ידוע לנו על רבי יום טוב ליפמן.
מהר"י וייל כותב עליו שהיה "למדן מופלג, גדול בדורו, ו'כל מנהג מדינת זקס"ן (סקסוניה שבגרמניה) אחר אותו ספר, והרבה דברים נעתקו מספרו והם בידי". המהרש"ל כותב עליו "מהר"ר מנחם מעיל צדק, אשר איזן ותיקן כמה גדרים וסיגים לתורה והיה מומחה, וגדול בתורה, ונתפשטו תקנותיו וגזירותיו בכל ארץ אשכנז".
תקנת ביטול המיאון
ר' מנחם התפרסם בכך שתיקן שלא לעשות עוד את דין המיאון, המאפשר למי שהתקדשה בעודה קטנה לבטל את קידושיה כשבגרה, עם זאת רבי מנחם לא תיקן תקנה זו בעצמו, אלא פנה לחכם בשם רבי ברוך (ככל הנראה מחכמי צרפת) אותו הוא מכנה 'גדול דורינו' וביקשו לתקן תקנה זו. חמישים שנה אחר כך התעורר בעקבות זאת פולמוס ביטול המיאון של ר' יעקב פולק.
ספריו
כתב את הספר מעיל צדק שרובו לא הגיע לידינו. הספר הכיל כמה מאות סימנים, רובם מתוך פסקי קדמונים ובעיקר תשובות המהר"ם מרוטנבורג, וחלקם פסקים של ר' מנחם עצמו.  חלק מספרו נספח לשו"ת מהר"י וייל, מאז הדפסתו לראשונה בוונציה שנת ש"ט, בשם 'נימוקי ר' מנחם מרזבורק'.
כתב ספר בשם מסקינן בהלכות שחיטה, ושני קרומין בהלכות בדיקה, נדפסו מכתבי יד (יחד עם שחיטות ובדיקות רבות מחכמי אשכנז) בתוך 'רבינו מנחם ממירזבורק' מכון משנת אפרים ה'תשפ"א.
בשנת ה'תשפ"א יצא לאור על ידי מכון משנת אפרים ספר בשם רבינו מנחם ממירזבורק בההדרת הרב אפרים פישל הרשקוביץ, הספר מכיל ליקוט מחידושים פסקים הגהות והערות מכל ספרות הפוסקים ומכתבי יד, בתוספת הערות והשוואת לדברי הפוסקים.
ואטה
ואטה (בהונגרית: Vatta) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית ואטה קטנה משמעותית בעשרות השנים האחרונות, מ-969 תושבים בשנת 1990 עד 901 תושבים בשנת 2018 (ירידה של כ-7%).
בואטה חיה קהילה יהודית ועד היום קיים במקום בית קברות יהודי.
חיסון מודרנה נגד COVID-19
ספייק ווקס או mRNA-1273 הוא חיסון COVID-19 שפותח על ידי חברת התרופות מודרנה. בדצמבר 2020 קיבל החיסון אישור חירום של ה-FDA לשימוש בארצות הברית, כאשר הסוכנות האירופית לתרופות (The European Medicines Agency ,EMA) הודיעה כי תחליט על אישור שימוש בשטחי האיחוד האירופי עד 1 בדצמבר 2020. בינואר 2022, אישור החירום שסיפק ה-FDA קיבל אישור מלא.
פיתוח ומחקרים
בינואר 2020 הודיעה מודרנה על פיתוח חיסון RNA נגד נגיף SARS-CoV-2 בשם mRNA-1273. טכנולוגיית המודרנה היא תרכובת שליח RNA (modRNA) שעברה שינוי של נוקלאוזידים בשם mRNA-1273 המשרה חסינות מפני SARS-CoV-2 על ידי קידוד של חלבון ספייק מיוצב הקיים על פני חלקיקי SARS-CoV-2. בעקבות הודעה זו זינקו מניותיה של מודרנה והמנכ"ל ובכירים אחרים החלו בתוכנית גדולה למכירת ההשקעות שלהם.
שלב I של הניסויים הקליניים של mRNA-1273 בבני אדם החלו במרץ 2020 בשותפות עם המכון הלאומי לאלרגיה ומחלות זיהומיות בארצות הברית. באפריל התחייב מינהל המחקר והפיתוח המתקדם הביו-רפואי בארצות הברית (BARDA) של מתן עד 483 מיליון דולר לפיתוח החיסון של מודרנה. התוכניות לבדיקת מינון ויעילות שלב II, שאמורות היו להתחיל במאי 2020, אושרו על ידי מנהל המזון והתרופות האמריקאי (FDA). מודרנה חתמה על שותפות עם יצרנית החיסונים השווייצרית Lonza Group למסירת 300 מיליון מנות בשנה.
ב-25 במאי 2020, Moderna החלה בניסוי קליני שלב IIa בהשתתפות 600 משתתפים מבוגרים כדי להעריך את הבטיחות ואת ההבדלים בתגובת הנוגדן לשתי מנות של החיסון המועמד שלה, mRNA-1273, מחקר שצפוי להסתיים בשנת 2021.
מודרנה והמכון הלאומי לאלרגיה ומחלות זיהומיות החלו בניסוי שלב III בארצות הברית ב-27 ביולי 2020. 30,000 מתנדבים חולקו לשתי קבוצות: קבוצה אחת קיבלה שתי מנות של 100 מיקרוגרם של mRNA-1273, והשנייה קיבלה פלצבו: תמיסת נתרן כלוריד של 0.9%. החל מ-7 באוגוסט השתתפו במחקר יותר מ-4,500 מתנדבים.
ב-16 בנובמבר 2020 פרסמה מודרנה נתונים ראשוניים מניסוי קליני שלב III המראה יעילות של 94% במניעת COVID-19. תופעות הלוואי כללו תסמינים דמויי שפעת כמו כאב במקום ההזרקה, עייפות, כאבי שרירים וכאבי ראש. התוצאות של לא היו חד משמעיות, מכיוון שהניסוי יימשך עד סוף 2022, הם לא נבדקו או פורסמו בכתבי עת רפואיים. ב-15 בנובמבר 2020 הודיע המכון הלאומי לבריאות של ארצות הברית כי תוצאות הבדיקה הכוללות, חיוביות.
החברה חקרה חיסון לשכבות הגיל השונות. עם התפתחות נגיף הקורונה, החברה קידמה חיסון מותאם זן.
מתן אישור
בדצמבר 2020 קיבל החיסון אישור חירום של ה-FDA לשימוש בארצות הברית.
הסוכנות האירופית לתרופות (EMA) פתחה בהליך בדיקה חריג למתן אישור חירום על מנת לאפשר גישה לשוק ללא עיכוב. הליך האישור לאיחוד האירופי החל ב-1 בדצמבר. ה-EMA עשוי להמליץ על אישור מותנה במקרים בודדים עוד לפני שנתוני הניסוי הקליני יהיו זמינים במלואם. במקרה זה, חברת התרופות מודרנה מתחייבת לעמוד בתנאים שקבעה הרשות תוך פרק זמן מסוים, כגון מסירת נתוני שלב III מלאים, שהתקיימו ב-17 בדצמבר 2020. הוועדה למוצרים רפואיים לשימוש אנושי קבעה פגישה לא מתוכננת ב-6 בינואר 2021 להערכת חבילת הנתונים האחרונה שמסר היצרן, ובמידת האפשר, לקבל החלטה על האישור. התאריך שנקבע במקור, 12 בינואר 2021, יישמר כתאריך חלופי. ביולי 2021, החיסון אושר גם לבני 12–17, בנוסף לבני 18 ומעלה.
המדינה הראשונה בה ניתן אישור קבוע לחיסוני מודרנה הייתה קנדה והשנייה הייתה בריטניה.
ב-13 באוגוסט 2021, אישר ה-FDA מנה שלישית עבור מדוכאי חיסון. אישור דומה נתן ה-EMA ב-4 באוקטובר 2021. באוקטובר אושרה מנה שלישית לבני 65 ומעלה ולמי שבסיכון בשאר הגילים. אישור החירום שניתן  הורחב לבני 18 ומעלה ב-19 בנובמבר 2021.
ב-17 ביוני 2022, העניק ה-FDA אישור חירום המתיר לחסן את בני ובנות חצי שנה עד 4. הוא ניתן כסדרה ראשונית של שתי מנות, בהפרש של חודש, לאנשים בני 6 חודשים עד 17 שנים. החיסון מורשה גם לספק מנה שלישית מסדרה ראשונית לפחות חודש לאחר המנה השנייה עבור אנשים בקבוצת גיל זו שנקבעו שיש להם סוגים מסוימים של פגיעה חיסונית. באותה העת, החיסון היה בעל אישור קבוע לבני 18 ומעלה.
ב-31 באוגוסט 2022, העניק ה-FDA אישור חירום המתיר לחסן בני 18 ומעלה החיסון אשר הותאם לוריאנט אומיקרון של נגיף הקורונה ולזן המקורי.
הפקה וייצור
בארצות הברית, כ-20 מיליון פחיות הופקו מראש באמצע דצמבר 2020 והייצור המקומי באירופה החל כמה שבועות קודם לכן. בדצמבר 2020, מודרנה ציפתה לייצר כ-700 עד 800 מיליון מנות בשנת 2021, המיועדות הן לארצות הברית ולשאר העולם. לדברי מודרנה, ניתן לאחסן את החיסון למשך חצי שנה במינוס -20 מעלות ונשאר יציב למשך 30 יום בטמפרטורות שבין -2 עד 8 מעלות. נציבות האיחוד האירופי טענה כי היא מנהלת כעת משא ומתן עם החברה האמריקאית לאספקת עד 160 מיליון מנות חיסון.
ארמן
ארמן (בצרפתית: Arman; 17 בנובמבר 1928 – 22 באוקטובר 2005) נולד בשם ארמן פייר פרננדז (בצרפתית: Armand Pierre Fernandez), היה אמן אמריקאי יליד צרפת.
ביוגרפיה
ארמן נולד וגדל בניס, צרפת.
ב-1953 התחתן ארמן עם מלחינת המוזיקה האלקטרונית אליאן ראדיג ונולדו להם שתי בנות, מריון (1951) ואן (1953) ובן אחד, איב ארמן (1954–1989). ב-1971 התחתן עם קוריס קנטון, ונולדו להם שני ילדים יסמין (1982) ופיליפ (1987). ב-1989 נולד ילדו השישי, איב סזאר ארמן, בנה של קרול סזאר.
פיודור (רובוט)
פיודור הוא שמו של רובוט דמוי אדם, שפותח על ידי חברת "טכנולוגיה אנדרואידית" והקרן למחקרים מתקדמים בהזמנת המשרד למצבי חירום של רוסיה. במקור הרובוט תוכנן לשיגור מקוסמודרום "ווסטוצ'ני" באמצעות המשגר "אנגרה", ב-2022 על החללית "פדרציה" על מנת לשמש כרובוט חילוץ ולשמש כרובוט חילוץ למשימות חיפוש והצלה. בספטמבר 2018 הרובוט הועבר לאחריות תאגיד החלל הפדרלי רוסקוסמוס, על מנת לשמש למשימות חלל.